erhwenkuo/poetry-chinese-zhtw huggingface dataset:
貽閻處士防卜居終南
作者：儲光羲（唐）

春風搖雜樹，言別還江汜。堅冰生綠潭，又客三千里。兆夢唯顏色，懸情乃文史。滌耳貴清言，披歡遲玉趾。秦城疑舊廬，佇立問焉如。稚子跪而說，還山將隱居。竹林既深遠，松宇複清虛。跡迥事多逸，心安趣有餘。石門動高韻，草堂新著書。鶱飛久超絕，蹇足空躊躇。猶有昔時意，望君當照車。驅車當六國，何以須潛默。聖主常徵賢，群公每舉德。此時方獨往，身志將何欲。願謝山中人，回車首歸躅。
新豐作貽殷四校書
作者：儲光羲（唐）

漢皇思舊邑，秦地作新豐。南出華陽路，西分長樂宮。安知天地久，不與昔年同。雞犬暮聲合，城池秋霽空。紛吾從此去，望極鹹陽中。不見芸香閣，徒思文雅雄。
華陽作貽祖三詠
作者：儲光羲（唐）

朝行敷水上，暮出華山東。高館宿初靜，長亭秋轉空。日餘久淪汩，重此聞霜風。淅瀝入溪樹，颼飀驚夕鴻。淒然望伊洛，如見息陽宮。舊識無高位，新知盡固窮。夫君獨輕舉，遠近善文雄。豈念千里駕，崎嶇秦塞中。
貽袁三拾遺謫作
作者：儲光羲（唐）

傾蓋洛之濱，依然心事親。龍門何以峻，曾是好詞人。珥筆朝文陛，含章諷紫宸。帝城多壯觀，被服長如春。天子儉為德，而能清約身。公卿盡虛位，天下自趣塵。如君物望美，令德聲何已。高帝黜儒生，文皇謫才子。朝廷非不盛，譴謫良難恃。路出大江陰，川行碧峰裡。斯言徒自玷，白玉豈為滓。希聲盡眾人，深識唯知己。知己怨生離，悠悠天一涯。寸心因夢斷，孤憤為年移。花滿芙蓉闕，春深朝夕池。空令千萬裡，長望白雲垂。
洛中貽朝校書衡，朝即日本人也
作者：儲光羲（唐）

萬國朝天中，東隅道最長。吾生美無度，高駕仕春坊。出入蓬山裡，逍遙伊水傍。伯鸞遊太學，中夜一相望。落日懸高殿，秋風入洞房。屢言相去遠，不覺生朝光。
貽崔太祝
作者：儲光羲（唐）

天都分禮閣，肅肅臨清渠。春山照前屏，高槐蔭內除。惟賢尚廩祿，弟去兄來居。文雅更驤首，風流信有餘。中年幸從事，乃遇兩吹噓。何以知君子，交情複淡如。
貽王處士子文
作者：儲光羲（唐）

春草生洞渚，春風入上林。春皋有黃鶴，撫翮未揚音。王屋嘗嘉遁，伊川複陸沉。張弦鶤雞弄，閉室蓬蒿深。避地歌三樂，遊山賦九吟。大君思左右，無乃化黃金。
獻華陰羅丞別
作者：儲光羲（唐）

華山薄遊者，玄發當青春。道德同仙吏，尊卑即丈人。縣城俯京路，獲見官舍裡。淹留瓊樹枝，謔浪春泉水。昔餘在天目，總角奉遊從。寒暑遞來往，今複蓮花峰。別情無遠近，道別方愁予。孰想古人言，乃知悲風雨。
閒居
作者：儲光羲（唐）

薄遊何所愧，所愧在閒居。親故不來往，中園時讀書。步欄滴餘雪，春塘抽新蒲。梧桐漸覆井，時鳥自相呼。悠然念故鄉，乃在天一隅。安得如浮雲，來往方須臾。
送恂上人還吳
作者：儲光羲（唐）

洛城本天邑，洛水即天池。君王既行幸，法子複來儀。虛室香花滿，清川楊柳垂。乘閑道歸去，遠意誰能知。
送周十一
作者：儲光羲（唐）

秋風隕群木，眾草下嚴霜。複問子何如，自言之帝鄉。豈無親所愛，將欲濟時康。握手別徵駕，返悲岐路長。
新豐主人
作者：儲光羲（唐）

新豐主人新酒熟，舊客還歸舊堂宿。滿酌香含北砌花，醉來忘卻巴陵道，夢中疑是洛陽城。
登戲馬臺作
作者：儲光羲（唐）

君不見宋公仗鉞誅燕後，英雄踴躍爭趨走。小會衣冠呂梁壑，大徵甲卒碻磝口。天門神武樹元勳，居人滿目市朝變，霸業猶存齊楚甸。泗水南流桐柏川，少年自古未得意，日暮蕭條登古臺。
貽從軍行
作者：儲光羲（唐）

取勝小非用，來朝明光殿。東平不足先，夢出鳳林間。夢還滄海闕，萬裡盡陰色。豈為我離別。馬上吹笛起寒風，
酬李壺關奉使行縣憶諸公
作者：儲光羲（唐）

青楓江上滄浪吟，白月宮中鸚鵡林。非有淨清心，去時能憶竹園遊，來時莫忘桃園記。
薔薇
作者：儲光羲（唐）

嫋嫋長數尋，青青不作林。一莖獨秀當庭心，枝上鶯嬌不畏人，葉底蛾飛自相亂。秦家女兒愛芳菲，蒲萄架上朝光滿，楊柳園中暝鳥飛。連袂踏歌從此去，
同張侍禦宴北樓
作者：儲光羲（唐）

今之太守古諸侯，出入雙旌垂七旒。朝覽干戈時聽訟，良宵清淨方高會，繡服光輝聯皂蓋。魚龍恍惚階墀下，蒼蒼低月半遙城，落落疏星滿太清。不分開襟悲楚奏，期君武節朝龍闕，餘亦翱翔歸玉京。
續古詩十首
作者：白居易（唐）

慼慼複慼慼，送君遠行役。行役非中原，海外黃沙磧。伶俜獨居妾，迢遞長徵客。君望功名歸，妾憂生死隔。誰家無夫婦，何人不離坼。所恨薄命身，嫁遲別日迫。妾身有存歿，妾心無改易。生作閨中婦，死作山頭石。掩淚別鄉裡，飄颻將遠行。茫茫綠野中，春盡孤客情。驅馬上丘隴，高低路不平。風吹棠梨花，啼鳥時一聲。古墓何代人，不知姓與名。化作路傍土，年年春草生。感彼忽自悟，今我何營營。朝採山上薇，暮採山上薇。歲晏薇亦盡，饑來何所為。坐飲白石水，手把青松枝。擊節獨長歌，其聲清且悲。櫪馬非不肥，所苦常縶維。豢豕非不飽，所憂竟為犧。行行歌此曲，以慰常苦饑。雨露長纖草，山苗高入雲。風雪折勁木，澗松摧為薪。風摧此何意，雨長彼何因。百丈澗底死，寸莖山上春。可憐苦節士，感此涕盈巾。窈窕雙鬟女，容德俱如玉。晝居不逾閾，夜行常秉燭。氣如含露蘭，心如貫霜竹。宜當備嬪禦，胡為守幽獨。無媒不得選，年忽過三六。歲暮望漢宮，誰在黃金屋。邯鄲進倡女，能唱黃花曲。一曲稱君心，恩榮連九族。棲棲遠方士，讀書三十年。業成無知己，徒步來入關。長安多王侯，英俊競攀援。幸隨眾賓末，得廁門館間。東閣有旨酒，中堂有管絃。何為向隅客，對此不開顏。富貴無是非，主人終日歡。貧賤多悔尤，客子中夜歎。歸去複歸去，故鄉貧亦安。涼風飄嘉樹，日夜減芳華。下有感秋婦，攀條苦悲嗟。我本幽閒女，結髮事豪家。豪家多婢僕，門內頗驕奢。良人近封侯，出入鳴玉珂。自從富貴來，恩薄讒言多。塚婦獨守禮，群妾互奇邪。但信言有玷，不察心無瑕。容光未銷歇，歡愛忽蹉跎。何意掌上玉，化為眼中砂。盈盈一尺水，浩浩千丈河。勿言小大異，隨分有風波。閨房猶複爾，邦國當如何。心亦無所迫，身亦無所拘。何為腸中氣，鬱鬱不得舒。不舒良有以，同心久離居。五年不見面，三年不得書。念此令人老，抱膝坐長籲。豈無盈尊酒，非君誰與娛。攬衣出門行，遊觀繞林渠。澹澹春水暖，東風生綠蒲。上有和鳴雁，下有掉尾魚。飛沉一何樂，鱗羽各有徒。而我方獨處，不與之子俱。顧彼自傷己，禽魚之不如。出遊欲遣憂，孰知憂有餘。春旦日初出，曈曈耀晨輝。草木照未遠，浮雲已蔽之。天地黯以晦，當午如昏時。雖有東南風，力微不能吹。中園何所有，滿地青青葵。陽光委雲上，傾心欲何依。
秦中吟十首：議婚
作者：白居易（唐）

天下無正聲，悅耳即為娛。人間無正色，悅目即為姝。顏色非相遠，貧富則有殊。貧為時所棄，富為時所趨。紅樓富家女，金縷繡羅襦。見人不斂手，嬌痴二八初。母兄未開口，已嫁不須臾。綠窗貧家女，寂寞二十餘。荊釵不直錢，衣上無真珠。幾回人欲聘，臨日又踟躕。主人會良媒，置酒滿玉壺。四座且勿飲，聽我歌兩途。富家女易嫁，嫁早輕其夫。貧家女難嫁，嫁晚孝於姑。聞君欲娶婦，娶婦意何如。
秦中吟十首：重賦
作者：白居易（唐）

厚地植桑麻，所要濟生民。生民理布帛，所求活一身。身外充徵賦，上以奉君親。國家定兩稅，本意在愛人。厥初防其淫，明敕內外臣。稅外加一物，皆以枉法論。奈何歲月久，貪吏得因循。浚我以求寵，斂索無冬春。織絹未成匹，繰絲未盈斤。裡胥迫我納，不許暫逡巡。歲暮天地閉，陰風生破村。夜深煙火盡，霰雪白紛紛。幼者形不蔽，老者體無溫。悲喘與寒氣，併入鼻中辛。昨日輸殘稅，因窺官庫門。繒帛如山積，絲絮如雲屯。號為羨餘物，隨月獻至尊。奪我身上暖，買爾眼前恩。進入瓊林庫，歲久化為塵。
秦中吟十首：傷宅
作者：白居易（唐）

誰家起甲第，朱門大道邊。豐屋中櫛比，高牆外回環。累累六七堂，棟宇相連延。一堂費百萬，鬱鬱起青煙。洞房溫且清，寒暑不能幹。高堂虛且迥，坐臥見南山。繞廊紫藤架，夾砌紅藥欄。攀枝摘櫻桃，帶花移牡丹。主人此中坐，十載為大官。廚有臭敗肉，庫有貫朽錢。誰能將我語，問爾骨肉間。豈無窮賤者，忍不救饑寒。如何奉一身，直欲保千年。不見馬家宅，今作奉誠園。
秦中吟十首：傷友
作者：白居易（唐）

陋巷孤寒士，出門苦恓恓。雖雲志氣高，豈免顏色低。平生同門友，通籍在金閨。曩者膠漆契，邇來雲雨睽。正逢下朝歸，軒騎五門西。是時天久陰，三日雨淒淒。蹇驢避路立，肥馬當風嘶。回頭忘相識，佔道上沙堤。昔年洛陽社，貧賤相提攜。今日長安道，對面隔雲泥。近日多如此，非君獨慘淒。死生不變者，唯聞任與黎。
秦中吟十首：不致仕
作者：白居易（唐）

七十而致仕，禮法有明文。何乃貪榮者，斯言如不聞。可憐八九十，齒墮雙眸昏。朝露貪名利，夕陽憂子孫。掛冠顧翠緌，懸車惜朱輪。金章腰不勝，傴僂入君門。誰不愛富貴，誰不戀君恩。年高須告老，名遂合退身。少時共嗤誚，晚歲多因循。賢哉漢二疏，彼獨是何人。寂寞東門路，無人繼去塵。
秦中吟十首：立碑
作者：白居易（唐）

勳德既下衰，文章亦陵夷。但見山中石，立作路旁碑。銘勳悉太公，敘德皆仲尼。複以多為貴，千言直萬貲。為文彼何人，想見下筆時。但欲愚者悅，不思賢者嗤。豈獨賢者嗤，仍傳後代疑。古石蒼苔字，安知是愧詞。我聞望江縣，麴令撫煢嫠。在官有仁政，名不聞京師。身歿欲歸葬，百姓遮路岐。攀轅不得歸，留葬此江湄。至今道其名，男女涕皆垂。無人立碑碣，唯有邑人知。
秦中吟十首：輕肥
作者：白居易（唐）

意氣驕滿路，鞍馬光照塵。借問何為者，人稱是內臣。朱紱皆大夫，紫綬或將軍。誇赴軍中宴，走馬去如雲。尊罍溢九醞，水陸羅八珍。果擘洞庭橘，膾切天池鱗。食飽心自若，酒酣氣益振。是歲江南旱，衢州人食人。
秦中吟十首：五絃
作者：白居易（唐）

清歌且罷唱，紅袂亦停舞。趙叟抱五絃，宛轉當胸撫。大聲粗若散，颯颯風和雨。小聲細欲絕，切切鬼神語。又如鵲報喜，轉作猿啼苦。十指無定音，顛倒宮徵羽。坐客聞此聲，形神若無主。行客聞此聲，駐足不能舉。嗟嗟俗人耳，好今不好古。所以綠窗琴，日日生塵土。
秦中吟十首：歌舞
作者：白居易（唐）

秦中歲雲暮，大雪滿皇州。雪中退朝者，朱紫盡公侯。貴有風雪興，富無饑寒憂。所營唯第宅，所務在追遊。朱門車馬客，紅燭歌舞樓。歡酣促密坐，醉暖脫重裘。秋官為主人，廷尉居上頭。日中為一樂，夜半不能休。豈知閿鄉獄，中有凍死囚。
秦中吟十首：買花
作者：白居易（唐）

帝城春欲暮，喧喧車馬度。共道牡丹時，相隨買花去。貴賤無常價，酬直看花數。灼灼百朵紅，戔戔五束素。上張幄幕庇，旁織巴籬護。水灑複泥封，移來色如故。家家習為俗，人人迷不悟。有一田舍翁，偶來買花處。低頭獨長歎，此歎無人喻。一叢深色花，十戶中人賦。
贈友五首
作者：白居易（唐）

一年十二月，每月有常令。君出臣奉行，謂之握金鏡。由茲六氣順，以遂萬物性。時令一反常，生靈受其病。周漢德下衰，王風始不競。又從斬晁錯，諸侯益強盛。百里不同禁，四時自為政。盛夏興土功，方春剿人命。誰能救其失，待君佐邦柄。峨峨象魏門，懸法彝倫正。銀生楚山曲，金生鄱溪濱。南人棄農業，求之多苦辛。披砂複鑿石，矻矻無冬春。手足盡皴胝，愛利不愛身。畬田既慵斫，稻田亦懶耘。相攜作遊手，皆道求金銀。畢竟金與銀，何殊泥與塵。且非衣食物，不濟饑寒人。棄本以趨末，日富而歲貧。所以先聖王，棄藏不為珍。誰能反古風，待君秉國鈞。捐金複抵璧，勿使勞生民。私家無錢爐，平地無銅山。胡為秋夏稅，歲歲輸銅錢。錢力日已重，農力日已殫。賤糶粟與麥，賤貿絲與綿。歲暮衣食盡，焉得無饑寒。吾聞國之初，有制垂不刊。庸必算丁口，租必計桑田。不求土所無，不強人所難。量入以為出，上足下亦安。兵興一變法，兵息遂不還。使我農桑人，憔悴畎畝間。誰能革此弊，待君秉利權。複彼租庸法，令如貞觀年。京師四方則，王化之本根。長吏久於政，然後風教敦。如何尹京者，遷次不逡巡。請君屈指數，十年十五人。科條日相矯，吏力亦已勤。寬猛政不一，民心安得淳。九州雍為首，群牧之所遵。天下率如此，何以安吾民。誰能變此法，待君贊彌綸。慎擇循良吏，令其長子孫。三十男有室，二十女有歸。近代多離亂，婚姻多過期。嫁娶既不早，生育常苦遲。兒女未成人，父母已衰羸。凡人貴達日，多在長大時。欲報親不待，孝心無所施。哀哉三牲養，少得及庭闈。惜哉萬鐘粟，多用飽妻兒。誰能正婚禮，待君張國維。庶使孝子心，皆無風樹悲。
寓意詩五首
作者：白居易（唐）

豫樟生深山，七年而後知。挺高二百尺，本末皆十圍。天子建明堂，此材獨中規。匠人執斤墨，採度將有期。孟冬草木枯，烈火燎山陂。疾風吹猛焰，從根燒到枝。養材三十年，方成棟樑姿。一朝為灰燼，柯葉無孑遺。地雖生爾材，天不與爾時。不如糞土英，猶有人掇之。已矣勿重陳，重陳令人悲。不悲焚燒苦，但悲採用遲。赫赫京內史，炎炎中書郎。昨傳徵拜日，恩賜頗殊常。貂冠水蒼玉，紫綬黃金章。佩服身未暖，已聞竄遐荒。親戚不得別，吞聲泣路旁。賓客亦已散，門前雀羅張。富貴來不久，倏如瓦溝霜。權勢去尤速，瞥若石火光。不如守貧賤，貧賤可久長。傳語宦遊子，且來歸故鄉。促織不成章，提壺但聞聲。嗟哉蟲與鳥，無實有虛名。與君定交日，久要如弟兄。何以示誠信，白水指為盟。雲雨一為別，飛沉兩難並。君為得風鵬，我為失水鯨。音信日已疏，恩分日已輕。窮通尚如此，何況死與生。乃知擇交難，須有知人明。莫將山上松，結託水上萍。翩翩兩玄鳥，本是同巢燕。分飛來幾時，秋夏炎涼變。一宿蓬蓽廬，一棲明光殿。偶因銜泥處，複得重相見。彼矜杏梁貴，此嗟茅棟賤。眼看秋社至，兩處俱難戀。所託各暫時，胡為相嘆羨。婆娑園中樹，根株大合圍。蠢爾樹間蟲，形質一何微。孰謂蟲之微，蟲蠹已無期。孰謂樹之大，花葉有衰時。花衰夏未實，葉病秋先萎。樹心半為土，觀者安得知。借問蟲何在，在身不在枝。借問蟲何食，食心不食皮。豈無啄木鳥，觜長將何為。
讀史五首
作者：白居易（唐）

楚懷放靈均，國政亦荒淫。彷徨未忍決，繞澤行悲吟。漢文疑賈生，謫置湘之陰。是時刑方措，此去難為心。士生一代間，誰不有浮沉。良時真可惜，亂世何足欽。乃知汨羅恨，未抵長沙深。禍患如棼絲，其來無端緒。馬遷下蠶室，嵇康就囹圄。抱冤志氣屈，忍恥形神沮。當彼戮辱時，奮飛無翅羽。商山有黃綺，潁川有巢許。何不從之遊，超然離網罟。山林少羈鞅，世路多艱阻。寄謝伐檀人，慎勿嗟窮處。漢日大將軍，少為乞食子。秦時故列侯，老作鋤瓜士。春華何暐曄，園中發桃李。秋風忽蕭條，堂上生荊杞。深谷變為岸，桑田成海水。勢去未須悲，時來何足喜。寄言榮枯者，反復殊未已。含沙射人影，雖病人不知。巧言構人罪，至死人不疑。掇蜂殺愛子，掩鼻戮寵姬。弘恭陷蕭望，趙高謀李斯。陰德既必報，陰禍豈虛施。人事雖可罔，天道終難欺。明則有刑辟，幽則有神祇。苟免勿私喜，鬼得而誅之。季子憔悴時，婦見不下機。買臣負薪日，妻亦棄如遺。一朝黃金多，佩印衣錦歸。去妻不敢視，婦嫂強依依。富貴家人重，貧賤妻子欺。奈何貧富間，可移親愛志。遂使中人心，汲汲求富貴。又令下人力，各競錐刀利。隨分歸舍來，一取妻孥意。
和答詩十首：和思歸樂
作者：白居易（唐）

山中不棲鳥，夜半聲嚶嚶。似道思歸樂，行人掩泣聽。皆疑此山路，遷客多南征。憂憤氣不散，結化為精靈。我謂此山鳥，本不因人生。人心自懷土，想作思歸鳴。孟嘗平居時，娛耳琴泠泠。雍門一言感，未奏淚沾纓。魏武銅雀妓，日與歡樂並。一旦西陵望，欲歌先涕零。峽猿亦何意，隴水複何情。為入愁人耳，皆為腸斷聲。請看元侍禦，亦宿此郵亭。因聽思歸鳥，神氣獨安寧。問君何以然，道勝心自平。雖為南遷客，如在長安城。雲得此道來，何慮複何營。窮達有前定，憂喜無交爭。所以事君日，持憲立大庭。雖有迴天力，撓之終不傾。況始三十餘，年少有直名。心中志氣大，眼前爵祿輕。君恩若雨露，君威若雷霆。退不苟免難，進不曲求榮。在火辨玉性，經霜識松貞。展禽任三黜，靈均長獨醒。獲戾自東洛，貶官向南荊。再拜辭闕下，長揖別公卿。荊州又非遠，驛路半月程。漢水照天碧，楚山插雲青。江陵橘似珠，宜城酒如餳。誰謂譴謫去，未妨遊賞行。人生百歲內，天地暫寓形。太倉一稊米，大海一浮萍。身委逍遙篇，心付頭陀經。尚達死生觀，寧為寵辱驚。中懷苟有主，外物安能縈。任意思歸樂，聲聲啼到明。
和答詩十首：和陽城驛
作者：白居易（唐）

商山陽城驛，中有歎者誰。雲是元監察，江陵謫去時。忽見此驛名，良久涕欲垂。何故陽道州，名姓同於斯。憐君一寸心，寵辱誓不移。疾惡若巷伯，好賢如緇衣。沉吟不能去，意者欲改為。改為避賢驛，大署於門楣。荊人愛羊祜，戶曹改為辭。一字不忍道，況兼姓呼之。因題八百言，言直文甚奇。詩成寄與我，鏘若金和絲。上言陽公行，友悌無等夷。骨肉同衾裯，至死不相離。次言陽公跡，夏邑始棲遲。鄉人化其風，少長皆孝慈。次言陽公道，終日對酒卮。兄弟笑相顧，醉貌紅怡怡。次言陽公節，謇謇居諫司。誓心除國蠹，決死犯天威。終言陽公命，左遷天一涯。道州炎瘴地，身不得生歸。一一皆實錄，事事無孑遺。凡是為善者，聞之惻然悲。道州既已矣，往者不可追。何世無其人，來者亦可思。願以君子文，告彼大樂師。附於雅歌末，奏之白玉墀。天子聞此章，教化如法施。直諫從如流，佞臣惡如疵。宰相聞此章，政柄端正持。進賢不知倦，去邪勿複疑。憲臣聞此章，不敢懷依違。諫官聞此章，不忍縱詭隨。然後告史氏，舊史有前規。若作陽公傳，欲令後世知。不勞敘世家，不用費文辭。但於國史上，全錄元稹詩。
和答詩十首：答桐花
作者：白居易（唐）

山木多蓊鬱，茲桐獨亭亭。葉重碧雲片，花簇紫霞英。是時三月天，春暖山雨晴。夜色向月淺，暗香隨風輕。行者多商賈，居者悉黎氓。無人解賞愛，有客獨屏營。手攀花枝立，足蹋花影行。生憐不得所，死欲揚其聲。截為天子琴，刻作古人形。雲待我成器，薦之於穆清。誠是君子心，恐非草木情。胡為愛其華，而反傷其生。老龜被刳腸，不如無神靈。雄雞自斷尾，不願為犧牲。況此好顏色，花紫葉青青。宜遂天地性，忍加刀斧刑。我思五丁力，拔入九重城。當君正殿栽，花葉生光晶。上對月中桂，下覆階前蓂。泛拂香爐煙，隱映斧藻屏。為君布綠陰，當暑蔭軒楹。沉沉綠滿地，桃李不敢爭。為君發清韻，風來如叩瓊。泠泠聲滿耳，鄭衛不足聽。受君封植力，不獨吐芬馨。助君行春令，開花應晴明。受君雨露恩，不獨含芳榮。戒君無戲言，翦葉封弟兄。受君歲月功，不獨資生成。為君長高枝，鳳凰上頭鳴。一鳴君萬歲，壽如山不傾。再鳴萬人泰，泰階為之平。如何有此用，幽滯在巖坰。歲月不爾駐，孤芳坐凋零。請向桐枝上，為餘題姓名。待餘有勢力，移爾獻丹庭。
和答詩十首：和大觜烏
作者：白居易（唐）

烏者種有二，名同性不同。觜小者慈孝，觜大者貪庸。觜大命又長，生來十餘冬。物老顏色變，頭毛白茸茸。飛來庭樹上，初但驚兒童。老巫生奸計，與烏意潛通。雲此非凡鳥，遙見起敬恭。千歲乃一出，喜賀主人翁。祥瑞來白日，神聖佔知風。陰作北斗使，能為人吉凶。此烏所止家，家產日夜豐。上以致壽考，下可宜田農。主人富家子，身老心童蒙。隨巫拜複祝，婦姑亦相從。殺雞薦其肉，敬若禋六宗。烏喜張大觜，飛接在虛空。烏既飽羶腥，巫亦饗甘濃。烏巫互相利，不復兩西東。日日營巢窟，稍稍近房櫳。雖生八九子，誰辨其雌雄。群雛又成長，眾觜逞殘兇。探巢吞燕卵，入蔟啄蠶蟲。豈無乘秋隼，羈絆委高墉。但食烏殘肉，無施搏擊功。亦有能言鸚，翅碧觜距紅。暫曾說烏罪，囚閉在深籠。青青窗前柳，鬱鬱井上桐。貪烏佔棲息，慈烏獨不容。慈烏爾奚為，來往何憧憧。曉去先晨鼓，暮歸後昏鐘。辛苦塵土間，飛啄禾黍叢。得食將哺母，饑腸不自充。主人憎慈烏，命子削彈弓。弦續會稽竹，丸鑄荊山銅。慈烏求母食，飛下爾庭中。數粒未入口，一丸已中胸。仰天號一聲，似欲訴蒼穹。反哺日未足，非是惜微躬。誰能持此冤，一為問化工。胡然大觜烏，竟得天年終。
和答詩十首：答四皓廟
作者：白居易（唐）

天下有道見，無道卷懷之。此乃聖人語，吾聞諸仲尼。矯矯四先生，同稟希世資。隨時有顯晦，秉道無磷緇。秦皇肆暴虐，二世遘亂離。先生相隨去，商嶺採紫芝。君看秦獄中，戮辱者李斯。劉項爭天下，謀臣竟悅隨。先生如鸞鶴，去入冥冥飛。君看齊鼎中，焦爛者酈其。子房得沛公，自謂相遇遲。八難掉舌樞，三略役心機。辛苦十數年，晝夜形神疲。竟雜霸者道，徒稱帝者師。子房爾則能，此非吾所宜。漢高之季年，嬖寵鐘所私。塚嫡欲廢奪，骨肉相憂疑。豈無子房口，口舌無所施。亦有陳平心，心計將何為。皤皤四先生，高冠危映眉。從容下南山，顧盼入東闈。前瞻惠太子，左右生羽儀。卻顧戚夫人，楚舞無光輝。心不畫一計，口不吐一詞。闇定天下本，遂安劉氏危。子房吾則能，此非爾所知。先生道既光，太子禮甚卑。安車留不住，功成棄如遺。如彼旱天雲，一雨百穀滋。澤則在天下，雲複歸希夷。勿高巢與由，勿尚呂與伊。巢由往不返，伊呂去不歸。豈如四先生，出處兩逶迤。何必長隱逸，何必長濟時。由來聖人道，無朕不可窺。卷之不盈握，舒之亙八陲。先生道甚明，夫子猶或非。願子辨其惑，為予吟此詩。
和答詩十首：和雉媒
作者：白居易（唐）

吟君雉媒什，一哂複一歎。和之一何晚，今日乃成篇。豈唯鳥有之，抑亦人複然。張陳刎頸交，竟以勢不完。至今不平氣，塞絕泜水源。趙襄骨肉親，亦以利相殘。至今不善名，高於磨笄山。況此籠中雉，志在飲啄間。稻粱暫入口，性已隨人遷。身苦亦自忘，同族何足言。但恨為媒拙，不足以自全。勸君今日後，養鳥養青鸞。青鸞一失侶，至死守孤單。勸君今日後，結客結任安。主人賓客去，獨住在門闌。
和答詩十首：和松樹
作者：白居易（唐）

亭亭山上松，一一生朝陽。森聳上參天，柯條百尺長。漠漠塵中槐，兩兩夾康莊。婆娑低覆地，枝幹亦尋常。八月白露降，槐葉次第黃。歲暮滿山雪，松色鬱青蒼。彼如君子心，秉操貫冰霜。此如小人面，變態隨炎涼。共知松勝槐，誠欲栽道傍。糞土種瑤草，瑤草終不芳。尚可以斧斤，伐之為棟樑。殺身獲其所，為君構明堂。不然終天年，老死在南岡。不願亞枝葉，低隨槐樹行。
和答詩十首：答箭鏃
作者：白居易（唐）

矢人職司憂，為箭恐不精。精在利其鏃，錯磨鋒鏑成。插以青竹簳，羽之赤雁翎。勿言分寸鐵，為用乃長兵。聞有狗盜者，晝伏夜潛行。摩弓拭箭鏃，夜射不待明。一盜既流血，百犬同吠聲。狺狺嗥不已，主人為之驚。盜心憎主人，主人不知情。反責鏃太利，矢人獲罪名。寄言控弦者，願君少留聽。何不向西射，西天有狼星。何不向東射，東海有長鯨。不然學仁貴，三矢平虜庭。不然學仲連，一發下燕城。胡為射小盜，此用無乃輕。徒沾一點血，虛汙箭頭腥。
和答詩十首：和古社
作者：白居易（唐）

廢村多年樹，生在古社隈。為作妖狐窟，心空身未摧。妖狐變美女，社樹成樓臺。黃昏行人過，見者心裴回。饑雕竟不捉，老犬反為媒。歲媚少年客，十去九不回。昨夜雲雨合，烈風驅迅雷。風拔樹根出，雷劈社壇開。飛電化為火，妖狐燒作灰。天明至其所，清曠無氛埃。舊地葺村落，新田闢荒萊。始知天降火，不必常為災。勿謂神默默，勿謂天恢恢。勿喜犬不捕，勿誇雕不猜。寄言狐媚者，天火有時來。
和答詩十首：和分水嶺
作者：白居易（唐）

高嶺峻稜稜，細泉流亹亹。勢分合不得，東西隨所委。悠悠草蔓底，濺濺石罅裡。分流來幾年，晝夜兩如此。朝宗遠不及，去海三千里。浸潤小無功，山苗長旱死。縈紆用無所，奔迫流不已。唯作嗚咽聲，夜入行人耳。有源殊不竭，無坎終難止。同出而異流，君看何所似。有似骨肉親，派別從茲始。又似勢利交，波瀾相背起。所以贈君詩，將君何所比。不比山上泉，比君井中水。
有木詩八首
作者：白居易（唐）

有木名弱柳，結根近清池。風煙借顏色，雨露助華滋。峨峨白雪花，嫋嫋青絲枝。漸密陰自庇，轉高梢四垂。截枝扶為杖，軟弱不自持。折條用樊圃，柔脆非其宜。為樹信可玩，論材何所施。可惜金堤地，栽之徒爾為。有木名櫻桃，得地早滋茂。葉密獨承日，花繁偏受露。迎風闇搖動，引鳥潛來去。鳥啄子難成，風來枝莫住。低軟易攀玩，佳人屢回顧。色求桃李饒，心向松筠妒。好是映牆花，本非當軒樹。所以姓蕭人，曾為伐櫻賦。有木秋不凋，青青在江北。謂為洞庭橘，美人自移植。上受顧盼恩，下勤澆溉力。實成乃是枳，臭苦不堪食。物有似是者，真偽何由識。美人默無言，對之長歎息。中含害物意，外矯淩霜色。仍向枝葉間，潛生刺如棘。有木名杜梨，陰森覆丘壑。心蠹已空朽，根深尚盤薄。狐媚言語巧，鳥妖聲音惡。憑此為巢穴，往來互棲託。四傍五六本，葉枝相交錯。借問因何生，秋風吹子落。為長社壇下，無人敢芟斫。幾度野火來，風回燒不著。有木香苒苒，山頭生一蕟。主人不知名，移種近軒闥。愛其有芳味，因以調麴糵。前後曾飲者，十人無一活。豈徒悔封植，兼亦誤採掇。試問識藥人，始知名野葛。年深已滋蔓，刀斧不可伐。何時猛風來，為我連根拔。有木名水檉，遠望青童童。根株非勁挺，柯葉多蒙籠。彩翠色如柏，鱗皴皮似松。為同松柏類，得列嘉樹中。枝弱不勝雪，勢高常懼風。雪壓低還舉，風吹西複東。柔芳甚楊柳，早落先梧桐。惟有一堪賞，中心無蠹蟲。有木名淩霄，擢秀非孤標。偶依一株樹，遂抽百尺條。託根附樹身，開花寄樹梢。自謂得其勢，無因有動搖。一旦樹摧倒，獨立暫飄颻。疾風從東起，吹折不終朝。朝為拂雲花，暮為委地樵。寄言立身者，勿學柔弱苗。有木名丹桂，四時香馥馥。花團夜雪明，葉翦春雲綠。風影清似水，霜枝冷如玉。獨佔小山幽，不容凡鳥宿。匠人愛芳直，裁截為廈屋。幹細力未成，用之君自速。重任雖大過，直心終不曲。縱非梁棟材，猶勝尋常木。
歎魯二首
作者：白居易（唐）

季桓心豈忠，其富過周公。陽貨道豈正，其權執國命。由來富與權，不繫才與賢。所託得其地，雖愚亦獲安。彘肥因糞壤，鼠穩依社壇。蟲獸尚如是，豈謂無因緣。展禽胡為者，直道竟三黜。顏子何如人，屢空聊過日。皆懷王佐道，不踐陪臣秩。自古無奈何，命為時所屈。有如草木分，天各與其一。荔枝非名花，牡丹無甘實。
反鮑明遠白頭吟
作者：白居易（唐）

炎炎者烈火，營營者小蠅。火不熱貞玉，蠅不點清冰。此苟無所受，彼莫能相仍。乃知物性中，各有能不能。古稱怨恨死，則人有所懲。懲淫或應可，在道未為弘。譬如蜩鷃徒，啾啾啅龍鵬。宜當委之去，寥廓高飛騰。豈能泥塵下，區區酬怨憎。胡為坐自苦，吞悲仍撫膺。
青塚
作者：白居易（唐）

上有饑鷹號，下有枯蓬走。茫茫邊雪裡，一掬沙培塿。傳是昭君墓，埋閉蛾眉久。凝脂化為泥，鉛黛複何有。唯有陰怨氣，時生墳左右。鬱鬱如苦霧，不隨骨銷朽。婦人無他才，榮枯系妍否。何乃明妃命，獨懸畫工手。丹青一詿誤，白黑相紛糾。遂使君眼中，西施作嫫母。同儕傾寵倖，異類為配偶。禍福安可知，美顏不如醜。何言一時事，可戒千年後。特報後來姝，不須倚眉首。無辭插荊釵，嫁作貧家婦。不見青塚上，行人為澆酒。
雜感
作者：白居易（唐）

君子防悔尤，賢人戒行藏。嫌疑遠瓜李，言動慎毫芒。立教固如此，撫事有非常。為君持所感，仰面問蒼蒼。犬齧桃樹根，李樹反見傷。老龜烹不爛，延禍及枯桑。城門自焚爇，池魚罹其殃。陽貨肆兇暴，仲尼畏於匡。魯酒薄如水，邯鄲開戰場。伯禽鞭見血，過失由成王。都尉身降虜，宮刑加子長。呂安兄不道，都市殺嵇康。斯人死已久，其事甚昭彰。是非不由己，禍患安可防。使我千載後，涕泗滿衣裳。
奉和裴舍人春日杜城舊事
作者：無可（唐）

早晚辭綸綍，觀農下杜西。草新池似鏡，麥暖土如泥。鵷鷺依川宿，驊騮向野嘶。春來詩更苦，松韻亦含淒。
酬厲侍禦秋中思歸樹石所居見寄
作者：無可（唐）

三峰居接近，數裡躡雲行。深去通仙境，思歸厭宦名。月從高掌出，泉向亂松鳴。坐石眠霞侶，秋來短褐成。
奉和段著作山居呈諸同志三首次本韻
作者：無可（唐）

香花懷道侶，巾舄立雙童。解印鴛鴻內，抽毫水石中。履溫行燒地，衣赤動霞風。又似朝天去，諸僧不可同。官辭中秘府，疏放野麋齊。偃仰青霄近，登臨白日低。折腰窺乳竇，定足涉冰溪。染翰揮嵐翠，僧名幾處題。暫收丹陛跡，獨往亂山居。入雪知人遠，眠雲覺俗虛。足垂巖頂石，纓濯洞中渠。只見僧酬答，新歸絕壑書。
春日送麗處士歸龍山
作者：無可（唐）

愛弟直霜臺，家山羨獨回。出門時返顧，何日更西來。柳亦臨關發，花應到越開。漁舟誰伴上，依舊恣沿洄。
寄興善寺崔律師
作者：無可（唐）

沐浴前朝像，深秋白髮師。從來居此寺，未省有東池。幽石叢圭片，孤鬆動雪枝。頃曾聽道話，別起遠山思。
送清散遊太白山
作者：無可（唐）

卷經歸太白，躡蘚別蘿龕。若履浮雲上，須看積翠南。倚身松入漢，瞑目月離潭。此境堪長往，塵中事可諳。
冬晚姚諫議宅會送元緒上人歸南山
作者：無可（唐）

禪客詩家見，凝寒忽告還。分題回諫筆，留偈在商關。盤徑緣高雪，閒房在半山。自知麋鹿性，亦欲離人間。
送契公自桂陽赴南海
作者：無可（唐）

南行登嶺首，與俗洗煩埃。磬罷孤舟發，禪移積瘴開。中餐湘鳥下，朝講海人來。莫便將經卷，炎方去不回。
冬中與諸公會宿姚端公宅，懷永樂殷侍禦
作者：無可（唐）

柱史靜開筵，所思何地偏。故人為縣吏，五老遠峰前。賓榻寒侵樹，公庭夜落泉。會當隨假務，一就白雲禪。
同劉秀才宿見贈
作者：無可（唐）

浮雲流水心，只是愛山林。共恨多年別，相逢一夜吟。既能持苦節，勿謂少知音。憶就西池宿，月圓松竹深。
官池上
作者：無可（唐）

迥疏城闕內，寒瀉出雲波。岸廣山魚到，汀閑海鷺過。泛溝侵道急，流葉入宮多。移舸浮中沚，清宵徹曉河。
中秋月
作者：無可（唐）

蟾宜天地靜，三五對階蓂。照耀超諸夜，光芒掩眾星。影寒池更澈，露冷樹銷青。枉值中秋半，長乖宿洞庭。
雪
作者：無可（唐）

松亞竹珊珊，心知萬井歡。山明迷舊徑，溪滿漲新瀾。客醉瑤臺曙，兵防玉塞寒。紅樓知有酒，誰肯學袁安。
宿西嶽白石院
作者：無可（唐）

白石上嵌空，寒雲西複東。瀑流懸住處，雛鶴失禪中。嶽壁松多古，壇基雪不通。未能親近去，擁褐愧相同。
送僧
作者：無可（唐）

四海無拘繫，行心興自濃。百年三事衲，萬裡一枝筇。夜減當晴影，春消過雪蹤。白雲深處去，知宿在何峰。
送贊律師歸嵩山
作者：無可（唐）

禪意歸心急，山深定易安。清貧修道苦，孝友別家難。雪路尋溪轉，花宮映嶽看。到時孤塔暮，松月向人寒。
春晚喜悟禪師自琉璃上方見過
作者：無可（唐）

琉璃師到城，談性外諸經。下嶺雪霜在，近人林木清。苔痕深草履，瀑布滴銅瓶。樂問山中事，宵言徹曉星。
秋暮與諸文士集宿姚端公所居
作者：無可（唐）

宵清月複圓，共集侍臣筵。獨寡區中學，空論樹下禪。風多秋晚竹，雲盡夜深天。此會東西去，堪愁又來年。
客中聞從兄島遊蒲絳因寄
作者：無可（唐）

遙遙行李心，蒼野入寒深。吟待黃河雪，眠聽絳郡砧。差期逢缺月，訪信出空林。何處孤燈下，只聞嘹唳禽。
送李長吉之任東井
作者：無可（唐）

江盤棧轉虛，候吏拜行車。家世維城後，官資宰邑初。市饒黃犢賣，田躡白雲鉏。萬裡千山路，何因欲寄書。
宿安國簡公院
作者：無可（唐）

雨後清涼境，因還欲不回。井甘桐有露，竹迸地多苔。幡映宮牆動，香從御苑來。青龍舊經疏，寥落有誰開。
京口別崔固
作者：無可（唐）

積雨晴時近，西風葉滿泉。相逢嵩嶽客，共聽楚城蟬。宿館橫秋島，歸帆張遠田。別君還寂寞，不似剡中年。
中秋夜隴州徐常侍座中詠月
作者：無可（唐）

隴城秋月滿，太守待停歌。與鶴來松杪，開煙出海波。氣籠星欲盡，光滿露初多。若遣山僧說，高明不可過。
中秋江驛示韋益
作者：無可（唐）

莫惜三更坐，難銷萬裡情。同看一片月，俱在廣州城。淚逐金波滿，魂隨夜鵲驚。支頤鄉思斷，無語到雞鳴。
中秋臺看月
作者：無可（唐）

海雨洗煙埃，月從空碧來。水光籠草樹，練影掛樓臺。皓耀迷鯨口，晶熒失蚌胎。宵分憑欄望，應合見蓬萊。
中秋夜南樓寄友人
作者：無可（唐）

海月出白浪，湖光射高樓。朗吟無綠酒，賤價買清秋。氣冷魚龍寂，輪高星漢幽。他鄉此夜客，對酌經多愁。
吊從兄島
作者：無可（唐）

盡日歎沉淪，孤高碣石人。詩名從蓋代，謫宦竟終身。蜀集重編否，巴儀薄葬新。青門臨舊卷，欲見永無因。
題崔駙馬林亭
作者：無可（唐）

宮花野藥半相和，藤蔓參差惜不科。纖草連門留徑細，更買太湖千片石，疊成雲頂綠嵾峨。
送韓校書赴江西
作者：無可（唐）

車馬東門別，揚帆過楚津。花繁期到幕，雪在已離秦。吟落江沙月，行飛驛騎塵。猿聲孤島雨，草色五湖春。折葦鳴風岸，遙煙起暮蘋。鄱江連郡府，高興寄何人。
送姚中丞赴陝州
作者：無可（唐）

二陝周分地，恩除左掖臣。門闌開幕重，槍甲下天新。夾道行霜騎，迎風滿草人。河流銀漢水，城賽鐵牛神。意氣思高謝，依違許上陳。何妨向紅旆，自與白雲親。
送李使君赴瓊州兼五州招討使
作者：無可（唐）

分竹雄兼使，南方到海行。臨門雙旆引，隔嶺五州迎。猿鶴同枝宿，蘭蕉夾道生。雲垂前騎失，山豁去帆輕。雨霧蒸秋岸，浪濤震夜城。政閑開迥閣，欹枕島風清。
送姚明府赴招義縣
作者：無可（唐）

濠梁古縣城，結束赴王程。道路攜家去，波濤隔月行。車臨芳草下，吏踏落花迎。暮郭山遙見，春洲鳥不驚。風煙譙國遠，桑柘楚田平。何以書能化，長淮徹海清。
送杜司馬再遊蜀中
作者：無可（唐）

為客應非願，愁成欲別時。還遊蜀國去，不惜杜陵期。劍水啼猿在，關林轉棧遲。日光低峽口，雨勢出蛾眉。山迥逢殘角，雲開識遠夷。勿令雙鬢髮，並向錦城衰。
贈王將軍
作者：無可（唐）

勳高絕少年，分衛玉階前。雄勇明王重，溫恭執友賢。功書唐史滿，名到虜庭偏。劍彩浮龍影，衣香襲禦煙。搜書秋霽閣，走馬夕陽田。急兔投深草，瞋鷹下半天。野人盈邸第，朝客醉盤筵。位在將軍列，官隨憲府遷。刻心思報國，籲氣欲開邊。選帥如公議，須知少比肩。
寄羽林盧大夫將軍
作者：無可（唐）

將軍直禁闈，繡服耀金羈。羽衛九天靜，英豪四塞知。望雲回朔雁，隔水射宮麋。舊國無歸思，秋堂夢戰時。門風荀氏敵，劍藝霍家推。計日旌旄下，蕭蕭萬馬隨。
書事寄萬年厲員外
作者：無可（唐）

帝城皆劇縣，令尹美居東。遂拜趙張下，暫離星象中。擁歸從北闕，送上動南宮。舉起盆中日，驅行草上風。不驚盧犬吠，漸見夏臺空。紫禁黃山繞，滄溟素滻通。封疆親日月，邑裡出王公。逐盜千門啟，興祥五稼豐。胥徒迎曉集，賦稅共秋終。條教關天道，歌謠入聖聰。土膏寒麥覆，人海晝塵蒙。廨宇松連翠，朝街日散紅。文場新桂茂，粉署舊蘭崇。留客把盈爵，抽毫詠早鴻。前騶潘嶽貴，故里邵平窮。勸隱蓮峰久，期耕樹穀同。鳧飛將去葉，劍氣尚埋豐。何必華陰土，方垂拂拭功。
小雪
作者：無可（唐）

片片互玲瓏，飛揚玉漏終。乍微全滿地，漸密更無風。集物圓方別，連雲遠近同。作膏凝瘠土，呈瑞下深宮。氣射重衣透，花窺小隙通。飄秦增舊嶺，發漢攬長空。迥冒巢松鶴，孤鳴穴島蟲。過三知臘盡，盈尺賀年豐。委積休聞竹，稀疏漸見鴻。蓋沙資澶漫，灑海助沖融。草木潛加潤，山河更益雄。因知天地力，覆育有全功。
和賓客相國詠雪詩
作者：無可（唐）

近臘千巖白，迎春四氣催。雲陰連海起，風急度山來。盡日隋堤絮，經冬越嶺梅。豔疑歌處散，輕似舞時回。道蘊詩傳麗，相如賦騁才。霽添松筱媚，寒積蕙蘭猜。暗漲宮池水，平封輦路埃。燭龍初照耀，巢鶴乍裴回。簷日瓊先掛，牆風粉旋摧。五門環玉壘，雙闕對瑤臺。綺席陵寒坐，珠簾遠曙開。靈芝霜下秀，仙桂月中栽。卷幌書千帙，援琴酒百杯。垂休編太史，呈瑞表中臺。皓夜迷三徑，浮光徹九垓。茲辰是豐歲，歌詠屬良哉。
中秋夜君山腳下看月
作者：無可（唐）

洶湧吹蒼霧，朦朣吐玉盤。雨師清滓穢，川後掃波瀾。氣射繁星滅，光籠八表寒。來驅雲漲晚，路上碧霄寬。熠耀遊何在，蟾蜍食漸難。棹飛銀電碎，林映白虹攢。水魄連空合，霜輝壓樹幹。夜深高不動，天下仰頭看。
哭張籍司業
作者：無可（唐）

先生抱衰疾，不起茂陵間。夕臨諸孤少，荒居弔客還。遺文禪東嶽，留語葬鄉山。多雨銘旌故，殘燈素帳閑。樂章誰與集，壟樹即堪攀。神理今難問，予將叫帝關。
寄題廬山二林寺
作者：無可（唐）

廬嶽東南秀，香花惠遠蹤。名齊松嶺峻，氣比沃州濃。積岫連何處，幽崖越幾重。雙流湓隱隱，九派棹憧憧。山限東西寺，林交旦暮鐘。半天傾瀑溜，數郡見爐峰。巖並金繩道，潭分玉像容。江微匡俗路，日杲晉朝松。棕徑新苞拆，梅籬故葉壅。嵐光生疊砌，霞焰發高墉。窗籟虛聞狖，庭煙黑過龍。定僧仙嶠起，逋客虎溪逢。濩落垂楊戶，荒涼種杏封。塔留紅舍利，池吐白芙蓉。畫壁披雲見，禪衣對鶴縫。喧經泉滴瀝，沒履草豐茸。翠竇欹攀乳，苔橋側杖筇。探奇盈夢想，搜峭滌心胸。冥奧終難盡，登臨惜未從。上方薇蕨滿，歸去養乖慵。
禦溝水
作者：無可（唐）

鑒禁疏雲數道開，垂風岸柳拂青苔。銀波玉沫空池去，曾曆千巖萬壑來。
中秋月彩如晝，寄上南海從翁侍禦
作者：無可（唐）

海靜天高景氣殊，鯨睛失彩蚌潛珠。不知今夜越臺上，望見瀛洲方丈無。
中秋月
作者：曹松（唐）

九十日秋色，今秋已十分。孤光吞列宿，四面絕微雲。眾木排疏影，寒流疊細紋。遙遙望丹桂，心緒更紛紛。
寄方幹
作者：曹松（唐）

桐廬江水閑，終日對柴關。因想別離處，不知多少山。釣舟春岸闊，庭樹晚煙還。莫便求棲隱，桂枝堪恨顏。
宿山寺
作者：曹松（唐）

溪山盡日行，方聽遠鐘聲。入院逢僧定，登樓見月生。露垂群木潤，泉落一巖清。此景關吾事，通宵寐不成。
冬日登江樓
作者：曹松（唐）

高樓臨古岸，野步晚來登。江水因寒落，山雲為雪凝。遠村雖入望，危檻不堪憑。親老未歸去，鄉愁徒自興。
寄李處士
作者：曹松（唐）

僧話磻溪叟，平生重赤松。夜堂悲蟋蟀，秋水老芙蓉。吟坐倦垂釣，閑行多倚筇。聞名來已久，未得一相逢。塔見移來影，鐘聞過去聲。一齋唯默坐，應笑我營營。
客中立春
作者：曹松（唐）

玉燭傳佳節，陽和應此辰。土牛呈歲稔，彩燕表年春。臘盡星迴次，寒餘月建寅。梅花將柳色，偏思越鄉人。
南塘暝興
作者：曹松（唐）

水色昏猶白，霞光暗漸無。風荷搖破扇，波月動連珠。蟋蟀啼相應，鴛鴦宿不孤。小僮頻報夜，歸步尚踟躕。
送鄭穀歸宜春
作者：曹松（唐）

無成歸故國，上馬亦高歌。況是飛鳴後，殊為喜慶多。暑消嵩嶽雨，涼吹洞庭波。莫使閑吟去，須期接盛科。
送曾德邁歸寧宜春
作者：曹松（唐）

湘東山川有清輝，袁水詞人得意歸。幾府爭馳毛義檄，想到宜陽更無事，並將歡慶奉庭闈。
山泉
作者：李洞（唐）

半空飛下水，勢去響如雷。靜徹啼猿寺，高淩坐客臺。耳同經劍閣，身若到天臺。濺樹吹成凍，淩祠觸作灰。深中試楖慄，淺處落莓苔。半夜重城閉，潺湲枕上來。
松
作者：盧士衡（唐）

雲外千尋好性靈，伴杉陪柏事孤貞。招呼暑氣終無分，如逢郢匠垂搜採，為棟為梁力不輕。
再遊紫陽洞重題小松
作者：盧士衡（唐）

仙家種此充朝食，葉葉枝枝造化力。去年見時似鶴高，好期逸士統貞根，昂枝點破秋苔色。尋思凡眼重花開，
湘江曉望
作者：熊皎（唐）

笙歌歡罷散離筵，水色朦朧蘸宿煙。山響疏鐘何處寺，歸夢已闌風色動，孤帆仍要住無緣。
早行
作者：熊皎（唐）

結束何妨早，將行四顧頻。山前猶見月，陌上未逢人。遠樹動宿鳥，危橋怯病身。漸明恆自慰，應免複迷津。
遊嵩山
作者：熊皎（唐）

獨背焦桐訪洞天，暫攀靈跡棄塵緣。深逢野草皆疑藥，可憐幽景堪長往，一任人間歲月遷。
九華望廬山
作者：熊皎（唐）

九江山勢盡崢嶸，惟有匡廬最得名。萬疊影遮殘雪在，只待丹霄酬志了，白雲深處是歸程。
道傍松
作者：熊皎（唐）

偃蓋當衢莫記年，獨含蒼翠鶴應憐。垂陰獨向笙歌地，論功只合行人賞，銷得煩蒸古道邊。
月中桂
作者：熊皎（唐）

斷破重輪種者誰，銀蟾何事便相隨。莫言望夜無攀處，幾回目斷雲霄外，未必姮娥惜一枝。
湖上望廬山
作者：孫魴（唐）

輟棹南湖首重回，笑青吟翠向崔嵬。天應不許人全見，長把雲藏一半來。
題梅嶺泉
作者：孫魴（唐）

梅嶺舊聞傳，林亭勢峞然。登臨真不易，幽勝恐無先。楚野平千里，吳江曲一邊。標形都大別，洞府豈知焉。飛閣橫空去，征帆落面前。南雄雉堞峻，北壯鳳臺連。爛熳三春媚，參差百卉妍。風桃諸處錦，洛竹半溪煙。燕入晴梁語，鶯從暖穀遷。石根朝靄碧，簾際晚霞鮮。徑柳行難約，庭莎醉好眠。清明時更異，造化意疑偏。不獨宜韶景，尤須看暑天。藥苗繁似結，蘿蔓猛如編。珠亞垂枝果，冰澄汲井泉。粉牆蜩蛻落，丹檻雀雛顛。炎氣微茫覺，清飆左右穿。雲峰從勃起，葵葉豈勞扇。又見秋天麗，渾將夏日懸。紅bW著霜樹，香老臥池邊。菱芡誰鋪繡，莓苔自學錢。暗蟲依砌響，明月逗簾圓。小砌滋新菊，高軒噪暮蟬。雨聲寒颯颯，雁影曉聯聯。釋此何堪玩，深冬更可憐。窗中看短景，樹裡見重川。岡阜分明出，杉松氣概全。謳成白雪曲，吟是早梅篇。創制誰人解，根基太守賢。或時留皂蓋，盡日簇華筵。誰詠憂黎庶，狂遊泥管絃。交加豐玉食，來去迸金船。侍從非常客，俳諧像列仙。畫旗張赫奕，妖妓舞嬋娟。罷宴心猶戀，將歸興尚牽。只應愁逼夜，寧厭賞經年。孤賤今何幸，躋攀奈有緣。展眉驚豁達，徐步喜周旋。諷詠雖知苦，推功靡極玄。聊書四十韻，甘責未精專。
廬山瀑布
作者：孫魴（唐）

有山來便有，萬丈落雲端。霧噴千巖濕，雷傾九夏寒。圖中僧寫去，湖上客回看。卻羨為猿鶴，飛鳴近碧湍。
牡丹
作者：孫魴（唐）

意態天生異，轉看看轉新。百花休放豔，三月始為春。蝶死難離檻，鶯狂不避人。其如豪貴地，清醒複何因。
主人司空後亭牡丹
作者：孫魴（唐）

佳卉挺芳辰，夭容乃絕倫。望開從隔歲，愁過即無春。體物真英氣，餘花似庶人。蜂攢知眷戀，鳥語亦殷勤。況在豪華地，寧同裡巷塵。酷憐應喪德，多賞奈怡神。忌穢栽時土，嘗甜折處津。繞行那識倦，圍坐豈辭頻。入夢殊巫峽，臨池勝洛濱。樂喧絲雜竹，露漬卯連寅。飲興尤思滿，吟情自合新。怕風惟怯夜，憂雨不經旬。欄檻為良援，亭臺是四鄰。雖非能伐性，爭免礙還淳。鬥豔何慚蜀，矜繁未讓秦。私心期一日，許近看逡巡。
看牡丹二首
作者：孫魴（唐）

莫將紅粉比穠華，紅粉那堪比此花。隔院聞香誰不惜，輸我一枝和曉露，真珠簾外向人斜。看花長到牡丹月，萬事全忘自不知。風促乍開方可惜，也擬便休還改過，迢迢爭奈一年期。
題未開牡丹
作者：孫魴（唐）

青苞雖小葉雖疏，貴氣高情便有餘。渾未盛時猶若此，無限風光言不得，一心留在暮春初。
主人司空見和未開牡丹，輒卻奉和
作者：孫魴（唐）

把筆臨芳不自怡，首徵章句促妖期。已驚常調言多鄙，狂歌狂醉猶堪羨，大拙當時是老時。
又題牡丹上主人司空
作者：孫魴（唐）

一年芳勝一年芳，愛重賢侯意異常。手闢紅房看闊狹，只恐夢徵他日去，又須疑向鳳池傍。
牡丹落後有作
作者：孫魴（唐）

未發先愁有一朝，如今零落更魂銷。青叢別後無多色，明年雖道還期在，爭奈憑欄乍寂寥。
柳絮詠
作者：孫魴（唐）

年年三月裡，隨處自悠揚。雨過渾疑盡，風來特地狂。入花蜂有礙，遮水燕無妨。苦是添離思，青門道路長。
甘露寺紫薇花
作者：孫魴（唐）

蜀葵鄙下兼全落，菡萏清高且未開。赫日迸光飛蝶去，誰笑晚芳為賤劣，便饒春麗已塵埃。牽吟過夏惟憂盡，
芳草
作者：孫魴（唐）

何處不相見，煙苗捧露心。萋萋綠遠水，苒苒在空林。野吹閑搖闊，遊人醉臥深。南朝古城裡，碑石又應沈。
春苔
作者：孫魴（唐）

底物最牽吟，秋苔獨自尋。何時連夜雨，疊翠滿松陰。湘岸荒祠靜，吳宮古砌深。侯門還可惜，長被馬蹄侵。
老松
作者：孫魴（唐）

鬱鬱複蒼蒼，秋風韻更長。空心應有□，老葉不知霜。子落生深澗，陰清背夕陽。如逢東岱雨，猶得覆秦王。
柳
作者：孫魴（唐）

蘢蔥二月初，青軟自相紆。意態花猶少，風流木更無。影繁晴陌上，煙重古城隅。煬帝河聲裡，幾番榮又枯。數樹新栽在畫橋，春來猶自長長條。東風多事剛牽引，已解纖纖學舞腰。金堤堤上一林煙，況近清明二月天。別有數枝遙望見，畫橋南面拂鞦韆。春物牽情不奈何，就中楊柳態難過。也知是處無花去，爭奈看時未覺多。小眉初展綠條稠，露壓煙蒙不自由。莫是折來偏屬意，依稀相似是風流。九衢春霽濕雲凝，著地毿毿礙馬行。擬折無端拋又戀，亂穿來去羨黃鶯。千樹陰陰蓋禦溝，雪花金穗思悠悠。先朝事後應無也，惟是荒根逐碧流。搖盪和風恃賴春，蘸流遮路逐年新。顛狂絮落還堪恨，分外欺淩寂寞人。暖催春促吐芳芽，伴雨從風處處斜。莫道玄功無定配，不然爭得見桃花。小池前後碧江濱，窣翠拋青爛熳春。不是和風為抬舉，可能開眼向行人。深綠依依配淺黃，兩般顏色一般香。到頭嫋娜成何事，只解年年斷客腸。
看桑
作者：孫魴（唐）

簇簇互相遮，閑看實可嗟。藉多雖是葉，栽盛不如花。春綠暗連麥，秋幹暮立鴉。舊鄉曾種得，經亂屬誰家。
仙都山留題
作者：劉昭禹（唐）

林下事無非，塵中竟不知。白雲深擁我，青石合眠誰。山靜搗靈藥，夜閑論古詩。此來親羽客，何日變枯髭。
晚霽望嶽麓
作者：劉昭禹（唐）

湘西斜日邊，峭入幾尋天。翠落重城內，屏開萬戶前。崖崚危濺瀑，林罅靜通仙。誰肯功成後，相攜掃石眠。
石筍
作者：劉昭禹（唐）

千古海門石，移歸吟叟居。竅腥蛟出後，形瘦浪沖餘。工語寧無玉，僧知忽有書。好期仙者叱，變化向庭隅。
傷雨後牡丹
作者：劉昭禹（唐）

廢功看不已，醉起又持杯。數日簾常卷，中宵雨忽來。淒涼無戲蝶，零落在蒼苔。造化根難問，令人首可回。
送人紅花栽
作者：劉昭禹（唐）

世上紅蕉異，因移萬雷根。艱難離瘴土，瀟灑入朱門。葉戰青雲韻，花零宿露痕。長安多未識，誰想動吟魂。
曉望
作者：劉乙（唐）

地祇逃秀境，神化或殷雷。裂漢媧補合，高峰劍躍開。即今新定業，何世不遺才。若是浮名道，須言有禍胎。
山中早起
作者：劉乙（唐）

雞調扶桑枝，秋空隱少微。闊雲霞並曜，高日月爭輝。若厥開天道，同初發帝機。以言當代事，閑闢紫宸扉。
晚步
作者：姚揆（唐）

陋巷貧疑本姓顏，晚來閒步出林間。數聲長笛吹沈日，遲回從此搜吟久，待得溪頭月上還。
秋日江東晚行
作者：姚揆（唐）

迢迢驅馬過江東，此際令人恨莫窮。一撮秋煙堤上白，含思看看到梁苑，畫樓絲竹徹遙空。
題陶淵明醉石
作者：陳光（唐）

片石露寒色，先生遺素風。醉眠芳草合，吟起白雲空。道出乾坤外，聲齊日月中。我知彭澤後，千載與誰同。
長安新柳
作者：陳光（唐）

九陌雲初霽，皇衢柳已新。不同天苑景，先得日邊春。色淺微含露，絲輕未惹塵。一枝方欲折，歸去及茲晨。
雪晴
作者：楊凝式（唐）

春來冰未泮，冬至雪初晴。為報方袍客，豐年瑞已成。
七德舞－美撥亂，陳王業也
作者：白居易（唐）

七德舞，七德歌，傳自武德至元和。元和小臣白居易，二十有九即帝位，三十有五致太平。功成理定何神速，魏徵夢見子夜泣，張謹哀聞辰日哭。怨女三千放出宮，含血吮創撫戰士，思摩奮呼乞效死。則知不獨善戰善乘時，歌七德，舞七德，聖人有作垂無極。豈徒耀神武，
法曲－美列聖，正華聲也
作者：白居易（唐）

法曲法曲歌大定，積德重熙有餘慶。永徽之人舞而詠，法曲法曲歌堂堂，堂堂之慶垂無疆。中宗肅宗複鴻業，以亂幹和天寶末，明年胡塵犯宮闕。乃知法曲本華風，願求牙曠正華音，不令夷夏相交侵。
二王后－明祖宗之意也
作者：白居易（唐）

二王后，彼何人，介公酅公為國賓，周武隋文之子孫。古人有言天下者，非是一人之天下。周亡天下傳於隋，明堂太廟朝享時，引居賓位備威儀。備威儀，助郊祭，欲令嗣位守文君，亡國子孫取為戒。
海漫漫－戒求仙也
作者：白居易（唐）

海漫漫，直下無底傍無邊。雲濤煙浪最深處，秦皇漢武信此語，方士年年採藥去。蓬萊今古但聞名，不見蓬萊不敢歸，童男丱女舟中老。徐福文成多誑誕，何況玄元聖祖五千言，不言藥，不言仙，不言白日升青天。
立部伎－刺雅樂之替也
作者：白居易（唐）

立部伎，鼓笛喧。舞雙劍，跳七丸。嫋巨索，掉長竿。太常部伎有等級，堂上者坐堂下立。堂上坐部笙歌清，立部賤，坐部貴，坐部退為立部伎，擊鼓吹笙和雜戲。立部又退何所任，始就樂懸操雅音。雅音替壞一至此，慾望鳳來百獸舞，何異北轅將適楚。工師愚賤安足雲，
華原磬－刺樂工非其人也
作者：白居易（唐）

華原磬，華原磬，古人不聽今人聽。泗濱石，泗濱石，樂工雖在耳如壁，不分清濁即為聾。梨園弟子調律呂，宮懸一聽華原石，君心遂忘封疆臣。果然胡寇從燕起，磬襄入海去不歸，長安市兒為樂師。華原磬與泗濱石，
上陽白髮人－湣怨曠也
作者：白居易（唐）

上陽人，紅顏闇老白髮新。綠衣監使守宮門，同時採擇百餘人，零落年深殘此身。憶昔吞悲別親族，未容君王得見面，已被楊妃遙側目。妒令潛配上陽宮，耿耿殘燈背壁影，蕭蕭暗雨打窗聲。春日遲，鶯歸燕去長悄然，春往秋來不記年。唯向深宮望明月，小頭鞋履窄衣裳，青黛點眉眉細長。外人不見見應笑，
胡旋女－戒近習也
作者：白居易（唐）

胡旋女，胡旋女。心應弦，手應鼓。弦鼓一聲雙袖舉，人間物類無可比，奔車輪緩旋風遲。曲終再拜謝天子，中原自有胡旋者，鬥妙爭能爾不如。天寶季年時欲變，梨花園中冊作妃，金雞障下養為兒。祿山胡旋迷君眼，從茲地軸天維轉，五十年來制不禁。胡旋女，莫空舞，
新豐折臂翁－戒邊功也
作者：白居易（唐）

新豐老翁八十八，頭鬢眉須皆似雪。玄孫扶向店前行，翁雲貫屬新豐縣，生逢聖代無徵戰。慣聽梨園歌管聲，點得驅將何處去，五月萬裡雲南行。聞道雲南有瀘水，村南村北哭聲哀，兒別爺娘夫別妻。皆雲前後徵蠻者，夜深不敢使人知，偷將大石捶折臂。張弓簸旗俱不堪，此臂折來六十年，一肢雖廢一身全。至今風雨陰寒夜，不然當時瀘水頭，身死魂孤骨不收。應作雲南望鄉鬼，君不聞開元宰相宋開府，不賞邊功防黷武。又不聞天寶宰相楊國忠，欲求恩幸立邊功。邊功未立生人怨，請問新豐折臂翁。
太行路－借夫婦以諷君臣之不終也
作者：白居易（唐）

太行之路能摧車，若比人心是坦途。巫峽之水能覆舟，與君結髮未五載，豈期牛女為參商。古稱色衰相棄背，為君薰衣裳，君聞蘭麝不馨香。為君盛容飾，不獨人間夫與妻，近代君臣亦如此。君不見左納言，
司天臺－引古以儆今也
作者：白居易（唐）

司天臺，仰觀俯察天人際。羲和死來職事廢，北辰微闇少光色，四星煌煌如火赤。耀芒動角射三臺，明朝趨入明光殿，唯奏慶雲壽星見。天文時變兩如斯，
捕蝗－刺長吏也
作者：白居易（唐）

捕蝗捕蝗誰家子，天熱日長饑欲死。興元兵後傷陰陽，雨飛蠶食千里間，不見青苗空赤土。河南長吏言憂農，捕蝗捕蝗竟何利，徒使饑人重勞費。一蟲雖死百蟲來，又聞貞觀之初道欲昌，文皇仰天吞一蝗。一人有慶兆民賴，是歲雖蝗不為害。
昆明春－思王澤之廣被也
作者：白居易（唐）

昆明春，昆明春，春池岸古春流新。影浸南山青滉漾，詔開八水注恩波，千介萬鱗同日活。今來淨綠水照天，動植飛沉皆遂性，皇澤如春無不被。漁者仍豐網罟資，菰蒲無租魚無稅，近水之人感君惠。感君惠，獨何人，天涯地角無禁利，熙熙同似昆明春。
城鹽州－美聖謨而誚邊將也
作者：白居易（唐）

城鹽州，城鹽州，城在五原原上頭。蕃東節度缽闡布，君臣赬面有憂色，皆言勿謂唐無人。自築鹽州十餘載，諸邊急警勞戍人，唯此一道無煙塵。靈夏潛安誰複辨，城鹽州，鹽州未城天子憂。德宗按圖自定計，韓公創築受降城，三城鼎峙屯漢兵。東西亙絕數千里，相看養寇為身謀，各握強兵固恩澤。願分今日邊將恩，
道州民－美臣遇明主也
作者：白居易（唐）

道州民，多侏儒，長者不過三尺餘。市作矮奴年進送，城雲臣按六典書，任土貢有不貢無。道州水土所生者，道州民，老者幼者何欣欣。父兄子弟始相保，
馴犀－感為政之難終也
作者：白居易（唐）

馴犀馴犀通天犀，軀貌駭人角駭雞。海蠻聞有明天子，五年馴養始堪獻，六譯語言方得通。上嘉人獸俱來遠，海鳥不知鐘鼓樂，池魚空結江湖心。馴犀生處南方熱，飲冰臥霰苦蜷局，角骨凍傷鱗甲蹜。馴犀死，蠻兒啼，君不見建中初，馴象生還放林邑。君不見貞元末，
五絃彈－惡鄭之奪雅也
作者：白居易（唐）

五絃彈，五絃彈，聽者傾耳心寥寥。趙璧知君入骨愛，第三第四弦泠泠，夜鶴憶子籠中鳴。第五絃聲最掩抑，鐵擊珊瑚一兩曲，冰瀉玉盤千萬聲。鐵聲殺，冰聲寒。殺聲入耳膚血憯，寒氣中人肌骨酸。曲終聲盡欲半日，自歎今朝初得聞，始知孤負平生耳。唯憂趙璧白髮生，一彈一唱再三歎，曲澹節稀聲不多。融融曳曳召元氣，更從趙璧藝成來，二十五絃不如五。
蠻子朝－刺將驕而相備位也
作者：白居易（唐）

蠻子朝，泛皮船兮渡繩橋，來自巂州道路遙。入界先經蜀川過，蜀將收功先表賀。臣聞雲南六詔蠻，開元皇帝雖聖神，唯蠻倔強不來賓。鮮於仲通六萬卒，誰知今日慕華風，不勞一人蠻自通。誠由陛下休明德，蠻子導從者誰何，摩挲俗羽雙隈伽。清平官持赤藤杖，上心貴在懷遠蠻，引臨玉座近天顏。冕旒不垂親勞倈。賜衣賜食移時對。移時對，不可得，大臣相看有羨色。可憐宰相拖紫佩金章，朝日唯聞對一刻。
驃國樂－欲王化之先邇後遠也
作者：白居易（唐）

驃國樂，驃國樂，出自大海西南角。雍羌之子舒難陀，玉螺一吹椎髻聳，銅鼓一擊文身踴。珠纓炫轉星宿搖，左右歡呼何翕習，至尊德廣之所及。須臾百辟詣閣門，時有擊壤老農父，暗測君心閑獨語。聞君政化甚聖明，觀身理國國可濟，君如心兮民如體。體生疾苦心憯淒，貞元之民苟無病，驃樂不來君亦聖。驃樂驃樂徒喧喧，
縛戎人－達窮民之情也
作者：白居易（唐）

縛戎人，縛戎人，耳穿面破驅入秦。天子矜憐不忍殺，身被金創面多瘠，扶病徒行日一驛。朝餐饑渴費杯盤，其中一虜語諸虜，爾苦非多我苦多。同伴行人因借問，一落蕃中四十載，遣著皮裘系毛帶。唯許正朝服漢儀，暗思幸有殘筋力，更恐年衰歸不得。蕃候嚴兵鳥不飛，驚藏青塚寒草疏，偷渡黃河夜冰薄。忽聞漢軍鼙鼓聲，配向東南卑濕地，定無存恤空防備。念此吞聲仰訴天，沒蕃被囚思漢土，歸漢被劫為蕃虜。早知如此悔歸來，自古此冤應未有，漢心漢語吐蕃身。
奉和聖制麟德殿燕百僚應制
作者：常袞（唐）

雲闢禦筵張，山呼聖壽長。玉闌豐瑞草，金陛立神羊。臺鼎資庖膳，天星奉酒漿。蠻夷陪作位，犀象舞成行。網已祛三面，歌因守四方。千秋不可極，花發滿宮香。
晚秋集賢院即事寄徐薛二侍郎
作者：常袞（唐）

穆穆上清居，沉沉中秘書。金鋪深內殿，石甃淨寒渠。花樹臺斜倚，空煙閣半虛。縹囊披錦繡，翠軸卷瓊琚。墨潤冰文繭，香銷蠹字魚。翻黃桐葉老，吐白桂花初。舊德雙遊處，聯芳十載餘。北朝榮庾薛，西漢盛嚴徐。侍講親花扆，徵吟步綺疏。綴簾金翡翠，賜硯玉蟾蜍。序秩東南遠，離憂歲月除。承明期重入，江海意何如。
早秋望華清宮樹因以成詠
作者：常袞（唐）

可憐雲木叢，滿禁碧濛濛。色潤靈泉近，陰清輦路通。玉壇標八桂，金井識雙桐。交映凝寒露，相和起夜風。數枝磐石上，幾葉落雲中。燕拂宜秋霽，蟬鳴覺晝空。翠屏更隱見，珠綴共玲瓏。雷雨生成早，樵蘇禁令雄。野藤高助綠，仙果迥呈紅。惆悵繚坦暮，茲山聞暗蟲。
和考功員外杪秋憶終南舊宅之作
作者：常袞（唐）

靜憶溪邊宅，知君許謝公。曉霜凝耒耜，初日照梧桐。澗鼠喧藤蔓，山禽竄石叢。白雲當嶺雨，黃葉繞階風。野果垂橋上，高泉落水中。歡榮來自間，羸賤賞曾通。月滿珠藏海，天晴鶴在籠。餘陰如可寄，願得隱牆東。
題金吾郭將軍石洑茅堂
作者：常袞（唐）

雲戟曙沉沉，軒墀清且深。家傳成棟美，堯寵結茅心。玉佩多依石，油幢亦在林。爐香諸洞暖，殿影眾山陰。草奏風生筆，筵開雪滿琴。客從龍闕至，僧自虎溪尋。瀟灑延清賞，周流會素襟。終朝惜塵步，一醉見華簪。
登棲霞寺
作者：常袞（唐）

林香雨氣新，山寺綠無塵。遂結雲外侶，共遊天上春。鶴鳴金閣麗，僧語竹房鄰。待月水流急，惜花風起頻。何方非壞境，此地有歸人。回首空門外，皤然一幻身。
逢南中使寄嶺外故人
作者：常袞（唐）

見說南來處，蒼梧指桂林。過秋天更暖，邊海日長陰。巴路緣雲出，蠻鄉入洞深。信回人自老，夢到月應沈。碧水通春色，青山寄遠心。炎方難久客，為爾一沾襟。
代員將軍罷戰後歸故里
作者：常袞（唐）

結髮事疆場，全生到海鄉。連雲防鐵嶺，同日破漁陽。牧馬胡天晚，移軍磧路長。枕戈眠古戍，吹角立繁霜。歸老勳仍在，酬恩虜未忘。獨行過邑裡，多病對農桑。雄劍依塵橐，兵符寄藥囊。空餘麾下將，猶逐羽林郎。
詠冬瑰花
作者：常袞（唐）

獨鶴寄煙霜，雙鸞思晚芳。舊陰依謝宅，新豔出蕭牆。蝶散搖輕露，鶯銜入夕陽。雨朝勝濯錦，風夜劇焚香。麗日千層豔，孤霞一片光。密來驚葉少，動處覺枝長。布影期高賞，留春為遠方。嘗聞贈瓊玖，叨和愧升堂。
句
作者：常袞（唐）

風候已應同嶺北，雲山仍喜似終南。
登聖善寺閣
作者：褚朝陽（唐）

飛閣青霞裡，先秋獨早涼。天花映窗近，月桂拂簷香。華嶽三峰小，黃河一帶長。空間指歸路，煙際有垂楊。
五絲
作者：褚朝陽（唐）

越人傳楚俗，截竹競縈絲。水底深休也，日中還賀之。章施文勝質，列匹美於姬。錦繡侔新段，羔羊寢舊詩。但誇端午節，誰薦屈原祠。把酒時伸奠，汨羅空遠而。
奉上徐中書
作者：褚朝陽（唐）

中禁仙池越鳳凰，池邊詞客紫薇郎。既能作頌雄風起，何不時吹蘭蕙香。
相和歌辭：前苦寒行二首
作者：杜甫（唐）

漢時長安雪一丈，牛馬毛寒縮如蝟。楚江巫峽冰入懷，玄冥祝融氣或交，手持白羽未敢釋。去年白帝雪在山，今年白帝雪在地。凍埋蛟龍南浦縮，三足之烏足恐斷，羲和送將安所歸。
相和歌辭：後苦寒行二首
作者：杜甫（唐）

南紀巫廬瘴不絕，太古已來無尺雪。蠻夷長老怨苦寒，晚來江門失大木，猛風中夜吹白屋。天兵斷斬青海戎，
相和歌辭：苦寒行
作者：劉駕（唐）

嚴寒動八荒，藾藾無休時。陽烏不自暖，雪壓扶桑枝。歲暮寒益壯，青春安得歸。朔雁到南海，越禽何處飛。誰言貧士歎，不為身無衣。
相和歌辭：苦寒行
作者：貫休（唐）

北風北風，職何嚴毒，摧壯士心，縮金烏足。凍雲囂囂礙雪，一片下不得。聲繞枯桑，根在沙塞。黃河徹底，頑直到海。一氣搏束，萬物無態。唯有吾庭前杉松樹枝，枝枝健在。
相和歌辭：苦寒行
作者：齊己（唐）

冰峰撐空寒矗矗，雲凝水凍埋海陸。殺物之性，傷人之慾，既不能斷絕蒺藜荊棘之根株，
相和歌辭：北上行
作者：李白（唐）

北上何所苦，北上緣太行。磴道盤且峻，巉巖淩穹蒼。馬足蹶側石，車輪摧高岡。沙塵接幽州，烽火連朔方。殺氣毒劍戟，嚴風裂衣裳。奔鯨夾黃河，鑿齒屯洛陽。前行無歸日，返顧思舊鄉。慘戚冰雪裡，悲號絕中腸。尺布不掩體，皮膚劇枯桑。汲水澗穀阻，採薪隴阪長。猛虎又掉尾，磨牙皓秋霜。草木不可餐，饑飲零露漿。歎此北上苦，停驂為之傷。何日王道平，開顏睹天光。
相和歌辭：豫章行
作者：李白（唐）

胡風吹代馬，北擁魯陽關。吳兵照海雪，西討何時還。半渡上遼津，黃雲慘無顏。老母與子別，呼天野草間。白馬繞旌旗，悲鳴相追攀。白楊秋月苦，早落豫章山。本為休明人，斬虜素不閑。豈惜戰鬥死，為君掃兇頑。精感石沒羽，豈忘憚險艱。樓船若鯨飛，波蕩落星灣。此曲不可奏，三軍鬢成斑。
相和歌辭：董逃行
作者：元稹（唐）

董逃董逃董卓逃，揩鏗戈甲聲勞嘈。剜剜深臍脂焰焰，膏銷骨盡煙火死，長安城中賊毛起。城門四走公卿士，董逃董逃人莫喜，勝負翻環相枕倚。縫綴難成裁破易，
相和歌辭：董逃行
作者：張籍（唐）

洛陽城頭火曈曈，亂兵燒我天子宮。宮城南面有深山，聞道官軍猶掠人，舊裡如今歸未得。董逃行，漢家幾時重太平。
相和歌辭：相逢行
作者：崔顥（唐）

妾年初二八，家住洛橋頭。玉戶臨馳道，朱門近禦溝。使君何假問，夫婿大長秋。女弟新承寵，諸兄近拜侯。春生百子殿，花發五城樓。出入千門裡，年年樂未休。
相和歌辭：相逢行二首
作者：李白（唐）

朝騎五花馬，謁帝出銀臺。秀色誰家子，雲車珠箔開。金鞭遙指點，玉勒近遲回。夾轂相借問，疑從天上來。憐腸愁欲斷，斜日複相催。下車何輕盈，飄然似落梅。邀入青綺門，當歌共銜杯。銜杯映歌扇，似月雲中見。相見不相親，不如不相見。相見情已深，未語可知心。胡為守空閨，孤眠愁錦衾。錦衾與羅幃，纏綿會有時。春風正澹蕩，暮雨來何遲。願因三青鳥，更報長相思。光景不待人，須臾發成絲。當年失行樂，老去徒傷悲。持此道密意，無令曠佳期。相逢紅塵內，高揖黃金鞭。萬戶垂楊裡，君家阿那邊。
相和歌辭：相逢行
作者：韋應物（唐）

二十登漢朝，英聲邁今古。適從東方來，又欲謁明主。猶酣新豐酒，尚帶霸陵雨。邂逅兩相逢，別來間寒暑。甯知白日晚，暫向花間語。忽聞長樂鐘，走馬東西去。
相和歌辭：三婦豔詩
作者：董思恭（唐）

大婦裁紈素，中婦弄明璫。小婦多姿態，登樓紅粉妝。丈人且安坐，初日漸流光。
相和歌辭：中婦織流黃
作者：虞世南（唐）

寒閨織素錦，含怨斂雙蛾。綜新交縷澀，經脆斷絲多。衣香逐舉袖，釧動應鳴梭。還恐裁縫罷，無信達交河。